Afrikabanken

Afrikabanken eller Den afrikanske utviklingsbanken (African Development Bank) – AfDB – er en utviklingsbank etablert i 1964 med formålet å stimulere til økonomisk og sosial utvikling i Afrika. 

Ved etableringen av banken ble hovedkontoret lagt til Abidjan i Elfenbenskysten, med hovedkontoret flyttet til Tunis i Tunisia i 2003, på grunn av borgerkrigen i Elfenbenskysten, før den vendte tilbake  i september 2014.

Siden oppstarten har Afrikabanken finansiert mer enn  prosjekter med tett opptil 120 milliarder US dollar.Projects and Operations, bankens nettsider, besøkt 14. april 2015 Ved utgangen av 2003 hadde banken den beste oppnåelige kredittvurderingen — AAA — hos verdens største finansinstitusjoner og hadde i 2013 en forvaltningskapital på rundt 60 milliarder US dollar.Årsrapport 2013, banken nettsider, besøkt 14. april 2015

Afrikabanken har i de senere år i økende grad vektlagt betydningen av utdannelse, strukturelle reformer og kvinners rolle. Banken har vært sentral i støtten til gjeldssanering for svært gjeldstyngede fattige land (HIPC) og New Partnership for Africa's Development (NEPAD). Banken har pr. 2006 77 medlemsland. Av disse er 53 i Afrika og 24 i Amerika, Europa og Asia.

 Referanser 

 Eksterne lenker 


Kategori:Overnasjonale banker
Kategori:Afrikas økonomi
Kategori:Permanente observatører i FN
Kategori:Etableringer i 1964